
На първото дело за развода съпругата ми закъсня с 15 минути , адвокатът ми ми каза че делото е прекратено и толкова ,и двамата сме се разбрали че изрично искаме да се разведеме , при прекратено дело може ли да се назначи ново дело  

И ще трябва ли да плащам всичко наново  

Не трябваше ли адвокатът да ми даде съвет  

Не мисля че това е коректно


 

Развод по взаимно съгласие
==========================

 

В първото по делото заседание при развод по взаимно съгласие следва да се явят лично и двамата съпрузи и да посочат своето непоколебимо съгласие за развод. Вероятно в резултат на закъснението съдът е прекратил производството по делото, но е могло по време на заседанието Вие или пълномощникът Ви да помолите съда за известно изчакване. Към настоящия момент е препоръчително да обсъдите с Вашия адвокат дали да подадете частна жалба срещу Определението за прекратяване на производството с мотиви, свързани със закъснението на съпругата Ви. 


Поздрави,  

адв. Николина Митова  

тел. 0898 303092


